М О Д Е Л

На основу члана 151. и 152. Закона о јавним набавкама ("Службени гласник РС", број 91/2019), дана ___.___.2024. године закључује се

У Г О В О Р
О ИЗРАДИ ТЕХНИЧКЕ ДОКУМЕНТАЦИЈЕ

између уговорних страна:

1.  ГРАДА НИША, са седиштем у Нишу, у ул. Николе Пашића 24, МБР:17620541; ПИБ:100232752; кога заступа градоначелница Драгана Сотировски (у даљем тексту „Наручилац“)  
и

2. „__________________________________“ из ____________, ул. ___________________ ______________ бр.____, МБР:_____________, ПИБ:_____________, ТР бр.____________ _________________, кога заступа __________ _______________________ (у даљем тексту: Пројектант) 

УВОДНЕ ОДРЕДБЕ
Члан 1.
Уговорне стране сагласно констатују: 
- да је Наручилац, на основу Закона о јавним набавкама („Службени гласник РС“, бр. 91/2019 и 92/23) спровео отворени поступак јавне набавке услуге израде техничке документације реконструкције објекта Народног позоришта у Нишу.    

- да је Пројектант благовремено доставио Понуду број: _____________ од ___.___._____. године, која у потпуности одговара условима и захтевима из конкурсне документације, а која је у прилогу Уговора и чини његов саставни део;  

- да је Наручилац донео Одлуку о додели уговора број: ********** од ***.***.****.*. године, којом је Уговор доделио изабраном привредном субјекту – Пројектанту.  

За следећа документа ће се сматрати да формирају, да су прочитана и  протумачена као саставни део овог Уговора, по следећем реду приоритета:
1. Уговор 

2. Техничка спецификација – Пројектни задатак  

3. Пројектна документација (цртежи) 

4. Понуда Пројектанта  бр. _____________ од ___.___._____. године и 
5. Остали документи који чини саставни део уговора.

Сматраће се да се различити документи који сачињавају Уговор међусобно објашњавају. У случају двосмислености и различитости, пресудиће онај документ који има виши степен приоритета према напред наведеном редоследу.
 Анекси ће имати исти приоритет као и документ који допуњују.

ПРЕДМЕТ УГОВОРА

Члан 2.

Предмет уговора је регулисање међусобних права и обавеза у вези са услугом израде техничке документације у складу са Пројектним задатком, конкурсном документацијом, Решењем о утврђивању услова за утврђивање мера техничке заштите и понудом Пројектанта број:________________ од ___ .___. 2024. године (у даљем тексту: Понуда).
Пројектни задатак и понуда Пројектанта чине саставне делове овог уговора. 

Пројектант је дужан да услуге који су предмет Уговора пружи у складу са Законом о планирању и изградњи (Службeни глaсник Рeпубликe Србиje бр. 72/2009, 81/2009 – испр., 64/2010 – oдлукa УС, 24/2011, 121/2012, 42/2013 – oдлукa УС, 50/2013 – oдлукa УС, 98/2013 – oдлукa УС, 132/2014, 145/2014, 83/2018, 31/2019, 37/2019 – др. Зaкoн и 9/2020 и 52/2021), Правилником о садржини, начину и поступку израде и начину вршења контроле техничке документације према класи и намени објекта („Сл. Гласник РС“, бр.73/2019), Закону о заштити од пожара („Сл. Гласник РС“, бр. 111/2009 и 20/2015), Правилнику о енергетској ефикасности зграда („Сл. Гласник РС“, бр. 111/2011 и 20/2015), Правилнику о техничким стандардима планирања, пројектовања и изградње објеката којима се осигурава несметано кретање и приступ особама са инвалидитетом, деци и старим особама („Сл. Гласник РС“, бр. 22/2015), Закон о заштити животне средине ("Сл. гласник РС", бр. 135/2004, 36/2009, 36/2009 - др. закон, 72/2009 - др. закон, 43/2011 - одлука УС i 14/2016), Закону о управљању отпадом (Сл. гласник РС", бр. 36/2009, 88/2010 i 14/2016), Правилнику о техничким захтевима безбедности од пожара спољних зидова зграда (Сл. Гласник РС", бр. 59/16 и 36/17), као и oстaлим зaкoнским прoписимa, стaндaрдимa, тeхничким нoрмaтивимa и прaвилимa струкe.

Ради пружања услуга који су предмет Уговора, Пројектант се обавезује да обезбеди неопходне услове за извршење услуга који су предмет овог уговора. 

Члан 3.

Пројектант  ће уговорене послове из чл. 1. овог Уговора  извршити  на један од наведених начина (заокружити и по потреби попунити): 
а) 
самостално; 
б) 
са подизвођачима: 

1. ____________________________________________________ из _____________
2. ____________________________________________________ из _____________

3. ____________________________________________________ из  _____________

(Пројектант може да, у случају да извршење дела уговора повери подизвођачу, наведе у моделу уговора који део посла ће поверити сваком од наведених подизвођача (по предмету или у количини, вредности или проценту), наведе податке о подизвођачу, као и чињеницу да ће наручилац непосредно да плаћа подизвођачу за део уговора који је он извршио, уколико подизвођач захтева да му се доспела потраживања плаћају непосредно) и
в) 
заједнички, у групи са: 

1. _____________________________________________________ из ____________
2. ____________________________________________________ из _____________

3. ____________________________________________________ из  _____________

 (Пројектант може да, у случају понуде групе понуђача, наведе у моделу уговора који део посла ће извршити свако од наведених чланова групе понуђача  (по предмету или у количини, вредности или проценту) као и да наведе податке о сваком члану групе понуђача).
Члан 4.

Пројектант је носилац права и обавеза израде техничке документације из члана 1. овог уговора и обавезује се да изврши све уговорене послове. Уколико Пројектант за извођење уговорених послова ангажује подизвођаче, одговоран је Наручиоцу за њихов рад и извршење посла, као да га је сам извршио. 

Пројектант је у обавези да решењем одреди одговорне пројектанте који испуњавају услове предвиђене законом за одговорног пројектанта.

ЦЕНА И НАЧИН ПЛАЋАЊА

Члан 5.

Вредност услуга који су предмет овог Уговора износи као укупна цена:
1 Вредност без обрачунатог ПДВ-а: ______________________________________ динара,
2 Вредност ПДВ-а: ........................    ______________________________________ динара,
3 Вредност са ПДВ-ом: .................... ______________________________________ динара.
   
Уговорне стране сагласно констатују да су цене дате у понуди из члана 1. овог Уговора фиксне и не могу се мењати.
Вредност услуга из става 1. овог члана уговора, представља укупну и коначну вредност  услуга. 

У цену је урачуната цена услуге израде техничке документације са техничком контролом.      

У цену са ПДВ-ом из става 1. овог члана уговора урачунат је порез на додату вредност, у складу са важећом домаћом законском регулативом.

 Обавезу обрачуна и плаћања ПДВ на целокупну вредност уговора сноси Наручилац посла као порески дужник по основу испостављене фактуре. 

Уговорена техничка документација мора имати предмер и  предрачун за извођење радова са посебним електронским изводом за припрему јавне набавке радова.   

Уговорне стране су сагласне да се плаћање по овом Уговору изврши уплатом на текући рачун Пројектанта који ће бити исказан у фактури на следећи начин:

      - износ из Обрасца структуре цене _____________ динара без урачунатог ПДВ-а (с тим да исти не сме да буде већи од 40% укупног износа из понуде Пружаоца услуге), уплатом у року до 45 дана од дана израде и достављања ИДР са прибављеним актима надлежних органа и е- фактуром, 

      - износ из Обрасца структуре цене _____________ динара без урачунатог ПДВ-а (с тим да исти не сме да буде већи од 30% укупног износа из понуде Пружаоца услуге), уплатом у року до 45 дана од дана израде и достављања идејног пројекта (ИДП) са прибављеним актима надлежних органа и е фактуром и 

      - износ из Обрасца структуре цене _____________ динара без урачунатог ПДВ-а (с тим да исти не сме да буде већи од 30% укупног износа из понуде Пружаоца услуге), уплатом у року до 45 дана од дана израде и достављања пројеката за извођење (ПЗИ) са прибављеним актима надлежних органа и е фактуром. 

Плаћање за дефинисани облик пружања услуга извршиће у наведеним роковима након достављања техничке документације са свом неопходном пратећом документацијом и испостављања фактуре у складу са Законом о роковима измирења новчаних обавеза у комерцијалним трансакцијама („Службени гласник РС“, број 119/12, 68/2015, 113/2017 и 91/2019), у року дефинисаном Правилником о начину и поступку регистровања фактура, односно других захтева за исплату, као и начину вођења и садржају Централног регистра фактура („Службени гласник РС“, број 7/2018, 59/2018 и 8/2019), уз поштовање Закона о роковима измирења новчаних обавеза у комерцијалним трансакцијама („Службени гласник РС“, број 119/2012, 68/2015, 113/2017 и 91/2019).
  
Електронске фактуре морају бити унете у систем електронских фактура у складу са Законом о електронском фактурисању.
    
Наручилац може у оправданим случајевима да оспори исплату дела испостављеног рачуна и у том случају дужан је да плати неспорни део у наведеном року..


Понуђачу није дозвољено да захтева аванс.

Члан 6.

Израда и испорука техничке документације извршиће се у следећим роковима:

-
Израда идејног решења (ИДР) реконструкције објекта Народног позоришта у Нишу у року 90 (деведесет) календарских  дана од увођења у посао Пројектанта. Под увођењем у посао подразумева се дан потписивања овог Уговора односно достављања потребне документације и издавање писаног налога Пројектанту за започињање израде техничке документације.

· Израда Идејног пројекта (ИДП) укључујући и техничку контролу у року 30 (тридесет) календарских дана од добијања сагласности Завода за заштиту споменика културе.

· Израда пројеката за извођење (ПЗИ)  у року 30 (тридесет) календарских дана од дана издавања грађевинске дозволе.

Пројектант је дужан да уговорену техничку документацију - за реконструкцију, објекта Народног позоришта у Нишу заједно са свим потребним Елаборатима, Главним пројектом заштите од пожара, Главним пројектом стабилног система за дојаву пожара и предмером и предрачуном потребних радова изради у потпуности и преда Наручиоцу у року од 150 (стопедесет) календарских дана, од дана пријема потпуне пројектантске и друге документације без које се услуга не може пружити.  
Време потребно за прибављање аката надлежних органа не урачунава се у рок за израду техничке документације, односно рок престаје да тече до тренутка прибављања потребних аката и наставља да тече првог наредног дана од тренутка када је Пројектант примио акте надлежних органа.
СРЕДСТВА ОБЕЗБЕЂЕЊА

Члан 7.
Пројектант је у обавези да, приликом закључења уговора, достави као облик финансијског обезбеђења за добро, квалитетно и у року испуњење уговорних обавеза и то:
1) Бланко сопствену меницу, потписану и оверену службеним печатом од стране овлашћених лица Пројектанта, као обезбеђење за испуњење уговорних обавеза у периоду 30 дана дужем од трајања уговора, са меничним писмом - овлашћењем да је издата меница неопозива, безусловна и на први позив наплатива и да се може попунити са клаузулом „без протеста“ у висини 10% уговорене вредности  без ПДВ-а и наплатити у складу са меничним писмом-овлашћењем под условом да Пројектант не извршава уговорене обавезе на начин и под условима предвиђеним уговором.   
2) Картон депонованих потписа код пословне банке овлашћених лица која су потписала бланко меницу.
3) Потврду да је меница евидентирана у регистру меница и овлашћења који води НБС;
Примљена меница може се попунити и наплатити у складу са меничним писмом -овлашћењем под условом да Пројектант не извршава уговорене обавезе. 
ОБАВЕЗЕ ПРОЈЕКТАНТА
Члан 8.
   
Пројектант се обавезује да:
- 
услуге које су предмет овог Уговора изврши у уговореном року и квалитетно;
- 
услуге које су предмет овог Уговора у свему уради у складу са Пројектним задатком за израду техничке документације и Решењем о утврђивању услова за утврђивање мера техничке заштите.
- 
се придржава законских прописа и стандарда за ову врсту услуга, а поштујући техничку спецификацију са елементима пројектног задатка из конкурсне документације и инструкције Наручиоца;
- 
да достави пројектну и пројектно-техничку документацију у количини, квалитету и на начин предвиђен конкурсном документацијом и овим уговором;
- 
да именује лице за праћење и извршење уговора, те уколико се током извођења радова по предметној техничкој документацији констатују пропусти и неусклађености те документације, Пројектант је обавезан да у року од пет дана, без накнаде о свом трошку изврши све исправке и допуне техничке документације. Пројектант је, такође, у обавези да дâ писмено мишљење на врсту и обим додатних радова као и вишкова и мањкова радова;
- 
да прихвати евентуално повећање обима предмета јавне набавке у складу са одредбама овог Уговора

-
да приступи измени пројектно-техничке документације у складу са сугестијама и налозима Наручиоца, као и органа надлежних за издавање грађевинске дозволе.
Пројектант је дужан да укаже Наручиоцу на недостатке у пројектном задатку, као и на друге околности које могу бити од значаја за израду техничке документације и касније извођење радова. Уколико то не учини, а током извођења радова се покажу недостаци, Пројектант ће одговарати за штету која због тога настане за Наручиоца.  
ОБАВЕЗЕ НАРУЧИОЦА
Члан 9.
Наручилац је дужан да:
- уведе Пројектанта у посао издавањем писаног налога;
- врши контролу квалитета пружене услуге;
- именује лице за праћење и извршење уговора и
- уредно плати извршену услугу у року и на начин дефинисан овим уговором.
Наручилац је обавезан прегледати урађену техничку документацију и о њеним недостацима без одлагања обавестити Пројектанта, који је у обавези да поступи по свим примедбама наручиоца и отклони евентуалне недостатке у техничкој документацији.

Уколико Пројектант не поступи по примедбама Наручиоца недостаци ће бити отклоњени на терет Пројектант, а Наручилац има право да приликом исплате уговорене цене задржи 10% од уговорене цене радова из члана 4. овог уговора, ради отклањања евентуалних недостатака. У том случају Наручилац може и снизити цену радова или раскинути уговор, а у сваком од ових случајева има право на накнаду штете. 

Уколико техничка документација која је предмет уговора у било којој фази има такве недостатке који је чине неупотребљивом или је иста израђена супротно условима из уговора, Наручилац има право да раскине уговор, без обавезе да тражи претходно отклањање недостатака.

ПРОДУЖЕЊЕ РОКА
Члан 10.
Пројектант може привремено обуставити пружање услуга нарочито  у случајевима:

· наступања природних догађаја (пожар, поплава, земљотрес, изузетно лоше време науобичајено за годишње доба и за место на коме се пружају услуге и сл.),

· мере предвиђене актима надлежних органа;

Пројектант је дужан да настави извршење посла по престанку сметње због које је дошло до обуставе рока пружања услуга. 

Период обуставе посла мора бити писмено констатован потписан и оверен од стране одговорног лица наручиоца  и једино у том случају не утиче на уговорени рок пружања услуга, односно рок за извршење посла престаје да тече док су на снази сметње које су довеле до привремене обуставе пружања услуга.

На основу евидентиране обуставе пружања услуга  утврдиће се да ли су услуге пружене у уговореном року.

 Рок за израду пројеката може се продужити и из других оправданих разлога на које Пројектант није могао да утиче,  уз сагласност Наручиоца.
 Пројектант је дужан да захтев за продужење рока поднесе Наручиоцу чим сазна за разлог због кога се рок може продужити, а најкасније када утврди да основ за продужење рока утиче на рок за завршетак израде пројеката.
  У случају оправданог захтева за продужење рока за израду пројеката, Наручилац ће поступити у складу са  Законом о јавним набавкама и након доношења одлуке о измени уговора са Пројектантом закључити анекс уговора.
Уговорени рок је продужен када уговорне стране у форми анекса овог уговора о томе постигну писани споразум, у складу са одлуком коју Наручилац донесе на начин и под условима прописаним чланом 156. Закона.
Ако Пројектант касни са извршењем посла, нема право на продужење уговореног рока због околности које су настале у време кашњења.

ПОВЕЋАЊЕ ОБИМА ПРЕДМЕТА НАБАВКЕ
Члан 11.
   
Наручилац може, сходно одредби члана 160. ст.1. Закона о јавним набавкама, без спровођења поступка јавне набавке повећати обим предмета набавке до максималног износа од 10% од укупне вредности уговора.
   
Повећање обима предмета набавке огледа се у евентуалним изменама пројектног задатка, повећања обима пројектовања у складу са потребама Наручиоца и евентуалну израду додатне пројектно-техничке документаације.
   
Пројектант својим потписом на уговору изражава сагласност са евентуалним повећањем предмета јавне набавке.
   
У случају повећања предмета јавне набавке из члана 157. и 158. Закона о јавним набавкама, Наручилац је дужан да донесе одлуку о измени уговора и са Пројектантом закључи анекс основног уговора.
УГОВОРНА КАЗНА И НАКНАДА ШТЕТЕ

Члан 12.

Ако Пројектант не испуни своју уговорену обавезу из члана 1. овог Уговора или значајно касни при извршењу Наручилац задржава право да, за сваки дан закашњења, на име уговорне казне наплати  износ од 0,2 %  од уговорене цене без ПДВ-а, а највише до 5% од уговорене вредности без урачунатог ПДВ-а. 

Пројектант  је обавезан да уколико не испуни уговорену обавезу или не може да изврши предмет уговора у року из понуде, одмах а најкасније наредног дана Наручиоцу достави писмену потврду о немогућности извршења.
Наручилац може наплатити уговорну казну умањењем износа који је исказан у фактури.
Пројектант нема право да плати уговорну казну и одустане од Уговора.
Наручилац поред наплате уговорне казне има право по свом избору и да једнострано раскине уговор, као и право да услуге које су предмет овог уговора у целости или делимично повери другом пројектанту о трошку  Пројектанта, право да се наплати активирањем менице за добро извршење посла и у следећим случајевима:
•  
због су неквалитетно и неблаговремено пружених услуга од стране Пројектанта,

•  
због неиспуњења свих уговорних обавеза Пројектанта и

-    због неизвршавања уговорне обавезе односно неотклањања свих уочених недостатка у остављеном року од стране Пројектанта. 

Наручилац у сваком случају може захтевати накнаду штете уколико је због кашњења у извршењу посла, претрпео штету која је већа од износа уговорне казне, с тим што је терет доказивања постојања и износ штете на наручиоцу.

Наручилац може остваривати право на уговорну казну и истаћи свој захтев за остваривање својих права најкасније до примопредаје техничке документације. 

Пројектант се ослобађа обавезе уговорне казне ако је до неиспуњења уговорне обавезе у уговореном року, дошло због узрока за које Пројектант није одговоран. 

Пројектант ће платити само део уговорне казне за случај да је делимично крив за закашњење сразмерно његовој кривици. Терет доказивања узрока који је довео до оправданог закашњења у извршењу посла је на Пројектанту, а Наручилац цени оправданост предочених доказа. 

РАСКИД УГОВОРА

Члан 13.

Уговорна страна незадовољна испуњењем уговорених обавеза друге уговорне стране може захтевати раскид уговора, уколико су испуњени следећи  услови: 

да је претходно, у писменој форми обавестила другу уговорну страну о елементима реализације уговора за које сматра да су неусаглашени и да представљају основ за раскид уговора; 

да је другој уговорној страни оставила примерени рок за отклањање неусаглашености; 

да друга уговорна страна није кориговала неусаглашености или их није кориговала на задовољавајући начин и 

да је уговорна страна незадовољна испуњењем уговорених обавеза друге уговорне стране своје уговорене обавезе у потпуности и благовремено извршила.

Наручилац може раскинути уговор и уколико Пројектант не започне израду техничке документације, на начин и у року предвиђеном овим уговором односно мое да да накнадни примерени рок за отпочињање радова. Ако Пројектант ни у том року не започне израду техничке документације или појединих пројеката, наручилац може раскинути уговор и захтевати накнаду штете. 

Уговор се може раскинути споразумно или једностраном изјавом, у свему према одредбама Закона о облигационим односима.

Уколико дође до раскида Уговора пре завршетка посла заједничка Комисија ће сачинити Записник о до тада стварно пруженим услугама и њиховој вредности у складу са Уговором.
Пројектант је сагласан да Наручилац може једнострано раскинути овај уговор у случају неиспуњења уговорних обавеза од стране пројектанта, уз повраћај исплаћених средстава са законском затезном каматом од дана уплате до коначне исплате.
Уговор ће се сматрати раскинутим протеком рока од 5 дана од дана пријема писане изјаве о раскиду уговора садржи разлог за раскид уговора.
Наручилац може једнострано раскинути уговор и у случају недостатка средстава за његову реализацију. 
ПРИМОПРЕДАЈА ТЕХНИЧКЕ ДОКУМЕНТАЦИЈЕ
Члан 14.

Примопредаја пројектно-техничке документације врши се по завршетку посла и прибављању неопходних услова и сагласности, најкасније у року од 5 (пет) дана од завршетка посла.
 Пројектант је дужан да све делове техничке документације преда Наручиоцу уз записник о примопредаји који потписују обе уговорне стране у коме се наводи који су делови техничке документације предати и у ком року.
Лица која учествују у примопредаји сачињавају Записник о извршеној примопредаји.

Пројектант је дужан да приликом примопредаје све делове Техничке документације инкорпорирати у јединствен пројекат и преда у електронској форми (у ПДФ), као и два штампана примерка. 

Предмер и предрачун радова доставити у .xls формату. 
ЗАВРШНЕ ОДРЕДБЕ
СХОДНА ПРИМЕНА ДРУГИХ ПРОПИСА
Члан 15.

На питања која овим уговором нису посебно утврђена,  примењују се одговарајуће одредбе Закона о облигационим односима, позитивно-правним прописима којима се уређује планирање и изградња, одредби Посебних узанси о грађењу и других важећих прописа Републике Србије.

РЕШАВАЊЕ СПОРОВА
Члан 16.

Сва евентуална спорна питања у тумачењу и примени овог уговора и његових саставних делова решаваће споразумно  овлашћени представници уговорних страна, а спорове који не могу бити решени споразумно решаваће стварно надлежни суд у Нишу.
Члан 17.

Овај уговор се сматра закљученим  када га потпишу обе уговорне стране, и ступа на снагу даном предаје средстава обезбеђења за добро извршење посла, Наручиоцу од стране Пројектанта.

БРОЈ ПРИМЕРАКА УГОВОРА
Члан 18.

Овај уговор, правно и ваљано закључен и потписан од стране овлашћених представника уговорних страна, сачињен је у 6 (шест) истоветних примерака, од којих Наручилац задржава 4 (четири) примерка, а Пројектант 2 (два) примерка.
           Н А Р У Ч И Л А Ц                                                                   ПРОЈЕКТАНТ
          __________________                                                            ____________________
НАПОМЕНЕ: 

Модел уговора представља садржину уговора који ће Наручилац закључити са понуђачем коме буде додељен уговор.

Понуђач је дужан да Модел уговора попуни, потпише и овери печатом, чиме потврђује да је сагласан са садржином Модела уговора.

Уколико понуђачи подносе заједничку понуду, група понуђача може да се определи да претходно попуњен Модел уговора потпишу и печатом овере сви понуђачи из групе понуђача или група понуђача може да одреди једног понуђача из групе који ће попунити, потписати и печатом оверити Модел уговора.

Делове Модела уговора означене * попуњава Наручилац.

